pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-นายกฯ ห่วงแรงงานไทยเส้นเลือดในสมองแตกที่เกาหลี มอบ 'รัฐมนตรีสุชาติ' ช่วยเหลือส่งกลับมารักษาตัวที่ไทยแล้ว
วันศุกร์ที่ 18 กันยายน 2563
นายกฯ ห่วงแรงงานไทยเส้นเลือดในสมองแตกที่เกาหลี มอบ 'รัฐมนตรีสุชาติ' ช่วยเหลือส่งกลับมารักษาตัวที่ไทยแล้ว
รัฐมนตรีว่าการกระทรวงแรงงาน เผย นายกฯ ห่วงใยแรงงานไทยในเกาหลีที่ญาติร้องขอความช่วยเหลือให้ส่งกลับมารักษาตัวที่ประเทศไทย หลังเจ็บป่วยด้วยภาวะเส้นเลือดในสมองแตก
เมื่อวันที่ 18 กันยายน 2563 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ท่านนายกรัฐมนตรี พล.อ.ประยุทธ์ จันทร์โอชา มีความห่วงใยแรงงานไทยที่เดินทางไปทํางานที่ประเทศเกาหลีแล้วเจ็บป่วยด้วยภาวะเส้นเลือดในสมองแตก ซึ่งญาติได้ร้องขอความช่วยเหลือให้รัฐบาลไทยช่วยค่ารักษาพยาบาลและขอเดินทางกลับไปรักษาตัวต่อที่ประเทศไทย โดยแรงงานไทยรายดังกล่าวชื่อนางสาวแจ่มจันทร์ ไชยเมือง ล่าสุดได้เดินทางจากเกาหลีเมื่อเย็นวานนี้ (17 ก.ย.63) ด้วยเที่ยวบินที่ ke651 และมาถึงสนามบินสุวรรณภูมิแล้วในเวลาประมาณ 22.00 น. จากนั้น รมว.แรงงาน ได้ให้เจ้าหน้าที่ด่านตรวจคนหางานสุวรรณภูมิ เข้าไปดูแล อํานวยความสะดวก ตรวจสอบขั้นตอนการส่งตัวไปยังสถานที่กักตัวที่รัฐบาลจัดให้ (State Quarantine)ซึ่งเป็นไปตามขั้นตอนที่กระทรวงสาธารณสุขกําหนด
นายสุชาติ กล่าวต่อว่า จากรายงานของนางสาวพินยุดา แจ่มจันทร์ศรี อัครราชทูตที่ปรึกษา (ฝ่ายแรงงาน) สํานักงานแรงงาน ณ กรุงโชล รายงานว่า นางสาวแจ่มจันทร์ ไชยเมือง อายุ 40 ปี มีภูมิลําเนาอยู่ที่บ้านเลขที่ 12/8 ต.หมากแข้ง อ.เมือง จ.อุดรธานี ได้เดินทางไปทํางานร้านคาราโอเกะในประเทศเกาหลีเป็นเวลาประมาณ 1 ปี 11 เดือน และเมื่อวันที่ 13 สิงหาคม 2563 ได้เข้ารับการรักษาอาการปวดศีรษะรุนแรงด้วยภาวะเส้นเลือดในสมองแตก ที่โรงพยาบาล Cheonan Donkook Univerity Hospital โดยแพทย์ได้ผ่าตัดรักษาเบื้องต้นแล้ว และแจ้งว่าสามารถเดินทางกลับได้ปกติ ทั้งนี้ในส่วนของค่าใช้จ่าย นายจ้างได้ช่วยเหลือบางส่วน แต่เนื่องจากนางสาวแจ่มจันทร์ฯ ไม่มีประกันสุขภาพ จึงไม่สามารถจ่ายค่ารักษาทั้งหมดได้ สําหรับการช่วยเหลือเบื้องต้น กระทรวงแรงงานได้อํานวยความสะดวกส่งแรงงานไทยไปยังสถานที่กักตัว 14 วัน ที่รัฐบาลจัดให้ (State Quarantine)โดยกระทรวงสาธารณสุขกําหนด พร้อมประสานโรงพยาบาลเพื่อนําตัวเข้ารับการรักษาอย่างต่อเนื่องต่อไป
รัฐบาลไทย-ข่าวทำเนียบรัฐบาล-“เฉลิมชัย” สั่งทุกหน่วยงานเดินหน้า 4 แผน 5 มาตรการ รับมือ ‘พายุโนอึล’
วันศุกร์ที่ 18 กันยายน 2563
“เฉลิมชัย” สั่งทุกหน่วยงานเดินหน้า 4 แผน 5 มาตรการ รับมือ ‘พายุโนอึล’
“เฉลิมชัย” ห่วงใยเกษตรกร สั่งทุกหน่วยงานเดินหน้า 4 แผน 5 มาตรการ รับมือ ‘พายุโนอึล’
นายอลงกรณ์ พลบุตร ที่ปรึกษารัฐมนตรีว่าการกระทรวงเกษตรและสหกรณ์ เปิดเผยว่า ตามที่กรมอุตุนิยมวิทยาได้คาดหมายลักษณะอากาศช่วงวันที่ 16 – 20 กันยายน 2563 เนื่องจากหย่อมความกดอากาศต่ํากําลังแรงบริเวณมหาสมุทรแปซิฟิกจะเคลื่อนผ่านประเทศฟิลิปปินส์ลงสู่ทะเลจีนใต้ตอนกลาง และคาดว่าจะทวีกําลังแรงขึ้นเป็นพายุดีเปรสชันในระยะต่อไป โดยในช่วงวันที่ 18 – 20 กันยายนนี้ จะเคลื่อนตัวเข้าใกล้อ่าวตังเกี๋ยและชายฝั่งประเทศเวียดนามตอนบน ส่งผลทําให้บริเวณประเทศไทยตอนบนมีฝนเพิ่มมากขึ้นและมีฝนตกหนักมากบางแห่ง สําหรับคลื่นลมบริเวณทะเลอันดามันและอ่าวไทยมีกําลังค่อนข้างแรง โดยทะเลอันดามันมีคลื่นสูง 2- 3 เมตร บริเวณที่มีฝนฟ้าคะนองคลื่นสูง 3 – 5 เมตร และอ่าวไทยคลื่นสูง 1- 2 เมตร บริเวณที่มีฝนฟ้าคะนองคลื่นสูงประมาณ 2 เมตร
ทั้งนี้ รัฐมนตรีว่าการกระทรวงเกษตรและสหกรณ์ ดร.เฉลิมชัย ศรีอ่อน ได้แสดงความห่วงใยไปถึงพี่น้องเกษตรกรในบริเวณภาคอีสาน ภาคเหนือ และภาคกลางตอนบน ที่จะได้รับอิทธิพลจากพายุดังกล่าว รวมทั้งได้สั่งการทุกหน่วยงานในสังกัดเตรียมความพร้อมในการป้องกันและลดผลกระทบจากสถานการณ์ภัยพิบัติที่จะเกิดขึ้นต่อภาคการเกษตร ประกอบด้วย 5 มาตรการ คือ 1) เฝ้าระวังและแจ้งเตือนไปยังเกษตรกรให้ทราบสถานการณ์ 2) ระดมคน เครื่องมือ เครื่องจักร อุปกรณ์ ทุกหน่วยงาน 3) ป้องกันพื้นที่เสี่ยงทางการเกษตร 4) เตรียมพร้อมแผนอพยพในพื้นที่เสี่ยงภัย และ 5) เตรียมมาตรการช่วยเหลือเยียวยาหลังภัยพิบัติ รวมทั้ง 4 แผน คือ 1. การป้องกันและเตรียมความพร้อมเพื่อลดผลกระทบ 2) การเผชิญเหตุ 3) การหยุดยั้งความเสียหาย และ 4) การฟื้นฟู
อย่างไรก็ตาม ขอให้พี่น้องเกษตรกรติดตามประกาศเตือนภัย และข่าวสารจากทางราชการอย่างใกล้ชิด รวมทั้ง กระทรวงเกษตรฯ ได้เตรียมมาตรการให้ความช่วยเหลือในเบื้องต้นไว้อย่างพร้อมเพรียงแล้ว ตลอดจนเฝ้าระวังสถานการณ์ตลอดเวลา
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-วิถีใหม่ที่บ้านเกี่ยวกับอุปกรณ์ทำอาหาร
วันอาทิตย์ที่ 27 กันยายน 2563
วิถีใหม่ที่บ้านเกี่ยวกับอุปกรณ์ทําอาหาร
มีอะไรบ้างนะ
รัฐบาลไทย-ข่าวทำเนียบรัฐบาล-รมต.อนุชา ลงพื้นที่ จ.นครพนม ชูโมเดล “หมู่บ้านรักษาศีล 5” สร้างความปรองดองสมานฉันท์ในสังคม
วันเสาร์ที่ 26 กันยายน 2563
รมต.อนุชา ลงพื้นที่ จ.นครพนม ชูโมเดล “หมู่บ้านรักษาศีล 5” สร้างความปรองดองสมานฉันท์ในสังคม
รมต.อนุชา ลงพื้นที่ จ.นครพนม ชูโมเดล “หมู่บ้านรักษาศีล 5” สร้างความปรองดองสมานฉันท์ในสังคม
วันนี้ (26 กันยายน 2563) เวลา 09.30 น. ณ บ้านหนองสังข์ ตําบลหนองสังข์ อําเภอนาแก จังหวัดนครพนม นายอนุชา นาคาศัย รัฐมนตรีประจําสํานักนายกรัฐมนตรี ตรวจเยี่ยมการดําเนินงานโครงการสร้างความปรองดองสมานฉันท์โดยใช้หลักธรรมทางพระพุทธศาสนา “หมู่บ้านรักษาศีล 5” (ตามแผนยุทธศาสตร์ชาติ 20 ปี) ประจําปีงบประมาณ พ.ศ. 2563
สําหรับโครงการหมู่บ้านรักษาศีล 5 เป็นโครงการที่มีความสําคัญและเป็นภารกิจของคณะสงฆ์ และหน่วยงานที่เกี่ยวข้อง โดยประชาชนได้น้อมนําหลักเบญจศีล หรือศีล 5 มาประยุกต์และปรับใช้ในการดําเนินชีวิต ส่งผลให้ประชาชนมีวิถีชีวิตที่ดีขึ้น สังคมมีความสงบร่มเย็น ประชาชนในชาติมีความสามัคคีปรองดอง สมานฉันท์
โอกาสนี้ รัฐมนตรีประจําสํานักนายกรัฐมนตรีกล่าวชื่นชมคณะสงฆ์ ภาครัฐ ภาคเอกชน ภาคีเครือข่าย และพี่น้องประชาชนที่มีส่วนสําคัญในการขับเคลื่อนโครงการนี้ให้ประสบผลสําเร็จ พร้อมกล่าวย้ําว่าโครงการดังกล่าวเป็นส่วนหนึ่งที่จะสร้างความปรองดองสมานฉันท์ในชุมชน สังคม และประเทศชาติ โดยมีหลักธรรมทางพระพุทธศาสนาเป็นที่ยึดเหนี่ยว และเชื่อมั่นว่าโครงการสร้างความปรองดองสมานฉันท์ฯ จะสามารถต่อยอดพัฒนาให้เกิดความเจริญก้าวหน้าทั้งต่อตัวเอง ครอบครัว สังคม และประเทศชาติ สร้างความสงบสุขอย่างแท้จริง ก่อให้เกิดความรัก ความสามัคคี ลดความขัดแย้งของสังคม หากทุกคนยึดมั่นในศีลในธรรม พร้อมหวังให้หมู่บ้านรักษาศีล 5 เป็นต้นแบบในการดําเนินชีวิต ขยายครอบคลุมไปทุกภูมิภาคทั่วประเทศต่อไป
--------------------------------------
รัฐบาลไทย-ข่าวทำเนียบรัฐบาล-กระทรวงท่องเที่ยว-สาธารณสุข พร้อมแล้ว เปิดประเทศรับนักท่องเที่ยวแบบพิเศษ ย้ำ มาตรการรัดกุม ไม่เสี่ยงโควิด-19 ระบาดระลอก 2
วันเสาร์ที่ 26 กันยายน 2563
กระทรวงท่องเที่ยว-สาธารณสุข พร้อมแล้ว เปิดประเทศรับนักท่องเที่ยวแบบพิเศษ ย้ํา มาตรการรัดกุม ไม่เสี่ยงโควิด-19 ระบาดระลอก 2
กระทรวงท่องเที่ยว-สาธารณสุข พร้อมแล้ว เปิดประเทศรับนักท่องเที่ยวแบบพิเศษ ย้ํา มาตรการรัดกุม ไม่เสี่ยงโควิด-19 ระบาดระลอก 2
เมื่อวันที่ 26 ก.ย. น.ส.ไตรศุลี ไตรสรณกุล รองโฆษกประจําสํานักนายกรัฐมนตรี เปิดเผยว่า สําหรับมาตรการฟื้นฟูเศรษฐกิจหลังสถานการณ์โควิด-19 ในประเทศเริ่มคลี่คลาย ในการเปิดรับนักท่องเที่ยวประเภทพิเศษ Special Tourist VISA (STV) ขณะนี้กระทรวงการท่องเที่ยวและกีฬา กระทรวงสาธารณสุข และหน่วยงานที่เกี่ยวข้อง ได้เตรียมความพร้อมไว้หมดแล้ว คาดว่าเมื่อถึงเวลาที่เหมาะสม ก็จะสามารถเปิดรับนักท่องเที่ยวชาวต่างชาติได้ โดยมีมาตรการเฝ้าระวังการแพร่ระบาดของโรคโควิด-19 อย่างรัดกุม มีข้อปฏิบัติก่อนการเดินทางเข้าประเทศของนักท่องเที่ยว ไม่ว่าจะเป็น ตรวจหาเชื้อโควิด-19 ไม่เกิน 72 ชั่วโมงก่อนการเดินทาง, ทําประกันสุขภาพประกันโควิด-19 ตามข้อกําหนดของรัฐบาล , แจ้งข้อมูลกับบริษัทผู้ประสานงานก่อนการเดินทาง ทั้งโปรแกรมการเดินทางและกําหนดการที่อยู่ในประเทศไทย ผลการตรวจว่าไม่พบเชื้อ ตั๋วเครื่องบินทั้งมาและกลับ ลงนามในหนังสือยินยอมยืนยันการปฏิบัติตามระเบียบที่รัฐบาลไทยกําหนด ฯลฯ โดยเมื่อเดินทางถึงไทยแล้ว จะต้องมีการกักตัว 14 วัน
“ส่วนที่นายพิพัฒน์ รัชกิจประการ รมว.การท่องเที่ยงและกีฬา มีแนวคิดจะให้นักท่องเที่ยวกักตัว 7 วันนั้น ขณะนี้ยังไม่เริ่ม โดยจะเริ่มจากการกักตัว 14 วันก่อน แล้วค่อยพิจารณาคลายมาตรการอย่างค่อยเป็นค่อยไป ทั้งนี้ คาดว่าแนวทางเปิดรับนักท่องเที่ยวประเภทพิเศษ Special Tourist VISA (STV) จะเข้าการหารือในศูนย์บริหารสถานการณ์โควิด-19 อีกครั้งในวันที่ 28 ก.ย.นี้ โดยมี พล.อ.ประยุทธ์ จันทร์โอชา นายกรัฐมนตรีและ รมว.กลาโหม เป็นประธาน” น.ส.ไตรศุลี กล่าว
น.ส.ไตรศุลี กล่าวว่า สําหรับรูปแบบการเดินทาง นักท่องเที่ยวประเภทพิเศษ Special Tourist VISA (STV) จะเดินทางด้วยเครื่องบินเช่าเหมาลําขนาดเล็ก หรือ เครื่องบินส่วนตัว ทุกเที่ยวบินจะต้องผ่านความเห็นชอบจาก ศปก.กต. หรือ ศปก.ศบค. ทั้งนี้ กระทรวงการท่องเที่ยวและกีฬา ประมาณการรายได้จากจํานวนนักท่องเที่ยว คาดว่าจะมีนักท่องเที่ยวเข้ามา 1,200 คนต่อเดือน รายได้อยู่ที่ 1,030,732,800 บาท และคาดว่า 1 ปี จะมีนักท่องเที่ยว 14,400 คน โดยประมาณการรายได้ 12,368,793,600 บาท
น.ส.ไตรศุลี กล่าวว่า ขอให้ประชาชนมั่นใจในระบบป้องกันการแพร่ระบาดของโรคโควิด-19 ของไทย ว่าไม่เสี่ยงต่อการระบาดระลอก 2 ที่ผ่านมารัฐบาลสามารถป้องกันและควบคุมการแพร่ระบาดของเชื้อไวรัสโควิด-19 ภายในประเทศไทยได้อย่างมีประสิทธิภาพ ไทยไม่พบผู้ติดเชื้อภายในประเทศมาเป็นระยะเวลาต่อเนื่องกันมากกว่า 100 วัน ทําให้ประเทศไทยได้รับการจัดอันดับเป็นประเทศที่มีความปลอดภัยเป็นอันดับต้น ๆ ของโลก นอกจากนี้ ชาวต่างประเทศที่อยู่ในประเทศที่มีความเสี่ยงต่ํา และยังไม่ได้ติดเชื้อไวรัสโควิด-19 มีความประสงค์ที่จะเดินทางมาท่องเที่ยว และใช้ชีวิตพร้อมครอบครัว แบบพํานักระยะยาว (Long Stay) ภายในประเทศไทย เพื่อหลีกเลี่ยงการติดเชื้อไวรัสโควิด-19 ที่ระบาดในประเทศต่าง ๆ ทั่วโลก ดังนั้น ไทยจึงจะใช้โอกาสนี้ฟื้นฟูเศรษฐกิจหลังจากได้ผลกระทบตั้งแต่ต้นปีที่ผ่านมา
รัฐบาลไทย-ข่าวทำเนียบรัฐบาล-หลอดไฟยูวีสามารถฆ่าเชื้อไวรัสโควิด-19 บนร่างกายได้หรือไม่ ??
วันเสาร์ที่ 26 กันยายน 2563
หลอดไฟยูวีสามารถฆ่าเชื้อไวรัสโควิด-19 บนร่างกายได้หรือไม่ ??
หลอดไฟยูวีฆ่าเชื้อไวรัสโควิด-19 ได้หรือไม่ ??
Q : หลอดไฟยูวีสามารถฆ่าเชื้อไวรัสโควิด-19 บนร่างกายได้หรือไม่ ??
A : ไม่ควรใช้หลอดไฟยูวี ในการฆ่าเชื้อโรคฯ ที่มือ หรือส่วนอื่นๆ ของร่างกาย เพราะรังสียูวีส่งผลกระทบต่อผิวหนัง ทําให้เกิดความระคายเคืองได้
รัฐบาลไทย-ข่าวทำเนียบรัฐบาล-ปลัดกอบชัยฯ เปิดการสัมมนา“การพัฒนาศักยภาพในการปฏิบัติงานของบุคลากร” ภาคกลาง ภาคตะวันออก และส่วนกลางเน้นนำแนวคิด "ตลาดและนวัตกรรม นำอุตสาหกรรมไทย" ไปใช้ในการปฏิบัติงาน
วันเสาร์ที่ 26 กันยายน 2563
ปลัดกอบชัยฯ เปิดการสัมมนา“การพัฒนาศักยภาพในการปฏิบัติงานของบุคลากร” ภาคกลาง ภาคตะวันออก และส่วนกลางเน้นนําแนวคิด "ตลาดและนวัตกรรม นําอุตสาหกรรมไทย" ไปใช้ในการปฏิบัติงาน
นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดการสัมมนาเชิงปฏิบัติการ เรื่อง “การพัฒนาศักยภาพในการปฏิบัติงานของบุคลากร สํานักงานปลัดกระทรวงอุตสาหกรรม” ณ โรงแรมเดอะรีเจ้นท์ ชะอํา บีช รีสอร์ท จังหวัดเพชรบุรี
จังหวัดเพชรบุรี : วันนี้ (26 กันยายน 2563) เวลา 14.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม เป็นประธานเปิดการสัมมนาเชิงปฏิบัติการ เรื่อง “การพัฒนาศักยภาพในการปฏิบัติงานของบุคลากร สํานักงานปลัดกระทรวงอุตสาหกรรม” พร้อมทั้งมอบนโยบายการดําเนินงานให้แก่บุคลากรสํานักงานอุตสาหกรรมจังหวัด ในคณะกรรมการส่งเสริมการดําเนินงานการพัฒนาประสิทธิภาพองค์กร กลุ่มที่ 1 และ 2 พื้นที่ภาคกลาง ภาคตะวันออก และส่วนกลาง เน้นส่งเสริมพัฒนาและยกระดับอุตสาหกรรม ภายใต้แนวคิด "ตลาดและนวัตกรรม นําอุตสาหกรรมไทย" โดยมี นางวรวรรณ ชิตอรุณ นายจุลพงษ์ ทวีศรี นายภานุวัฒน์ ตริยางกูรศรี รองปลัดกระทรวงอุตสาหกรรม นายเดชา จาตุธนานันท์ ผู้ตรวจราชการกระทรวงอุตสาหกรรม นายสหวัฒน์ โสภา ผู้ช่วยปลัดกระทรวงอุตสาหกรรม เข้าร่วมด้วย ณ โรงแรมเดอะรีเจ้นท์ ชะอํา บีช รีสอร์ท จังหวัดเพชรบุรี
การสัมมนาเชิงปฏิบัติการ เรื่อง “การพัฒนาศักยภาพในการปฏิบัติงานของบุคลากรสํานักงานปลัดกระทรวงอุตสาหกรรม” มีวัตถุประสงค์เพื่อพัฒนาบุคลากรทั้งส่วนกลางและส่วนภูมิภาคของสํานักงานปลัดกระทรวงอุตสาหกรรมให้มีความพร้อมในการปรับเปลี่ยนเข้าสู่ระบบราชการ 4.0 เพื่อรองรับการขับเคลื่อนประเทศไทย 4.0
นอกจากนี้ ปลัดกระทรวงอุตสาหกรรม ได้มอบนโยบาย ในการดําเนินงาน ดังนี้ 1. การดําเนินงานตามนโยบาย 1 อุตสาหกรรมจังหวัด 1 สตาร์ทอัพ โดยใช้หลักการ “ตลาดนําการผลิต” ให้ปริมาณการผลิตและความต้องการสินค้าเกิดความสมดุลกัน 2. แนวทางการใช้งาน I-Connect โดยการเชื่อมโยงข้อมูลกับทุกหน่วยงานในสังกัดกระทรวงอุตสาหกรรม สถาบันเครือข่าย ธนาคารพัฒนาวิสาหกิจขนาดกลางและขนาดย่อม การนิคมอุตสาหกรรมแห่งประเทศไทย 3. ขอให้อุตสาหกรรมจังหวัดระมัดระวังและรอบคอบในการออกใบอนุมัติ อนุญาตต่างๆ 4. การมีระบบบริหารจัดการกากอุตสาหกรรมแบบครบวงจร
#กระทรวงอุตสาหกรรม #พัฒนาศักยภาพในการปฏิบัติงานของบุคลากร #ตลาดและนวัตกรรมนําอุตสาหกรรมไทย #prindustry
รัฐบาลไทย-ข่าวทำเนียบรัฐบาล-รัฐมนตรีสุริยะฯ ร่วมเปิดงาน Job Expo Thailand 2020
วันเสาร์ที่ 26 กันยายน 2563
รัฐมนตรีสุริยะฯ ร่วมเปิดงาน Job Expo Thailand 2020
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เข้าร่วมเป็นเกียรติในพิธีเปิดงาน Job Expo Thailand 2020 ศูนย์นิทรรศการและการประชุมไบเทค บางนา
วันนี้ (26 กันยายน 2563) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เข้าร่วมเป็นเกียรติในพิธีเปิดงาน Job Expo Thailand 2020 โดยมีนายประยุทธ์ จันทร์โอชา นายกรัฐมนตรี เป็นประธานเปิดงาน และนายบรรจง สุกรีฑา ผู้ตรวจราชการกระทรวงอุตสาหกรรม ร่วมงาน ณ เวทีกลาง อาคาร Event Hall 98-99 ศูนย์นิทรรศการและการประชุมไบเทค บางนา
Job Expo Thailand 2020 เป็นมหกรรมการจัดหางานครั้งยิ่งใหญ่ที่กรมการจัดหางาน กระทรวงแรงงาน จัดขึ้นเพื่อสนับสนุนให้คนไทยมีงานทํา โดยรวบรวมตําแหน่งงานว่างทั้งภายในและภายนอกประเทศทุกสาขาอาชีพ จากหน่วยงานภาครัฐ รัฐวิสาหกิจ และเอกชน โดยจะมีทั้งงานสําหรับนักศึกษาจบใหม่ งานพาร์ทไทม์ งานสําหรับผู้สูงอายุ งานสําหรับผู้พิการ รวมกว่าล้านตําแหน่ง เพื่อบรรเทาความเดือดร้อนให้กับแรงงานที่ได้รับผลกระทบจากโควิด-19 นอกจากนี้ กระทรวงอุตสาหกรรมยังได้ร่วมจัดบูธนิทรรศการแสดงผลงานและงานบริการต่างๆ ของกระทรวง ซึ่งภายในงานยังมีโซนนิทรรศการเทิดพระเกียรติศาสตร์พระราชา นิทรรศการภารกิจการดําเนินงานของหน่วยงานภาครัฐ รัฐวิสาหกิจ และเอกชน นิทรรศการสาธิตและแนะแนวอาชีพ รวมถึงการแสดงมินิคอนเสิร์ตจากศิลปินชื่อดัง
รัฐบาลไทย-ข่าวทำเนียบรัฐบาล-รมช.เกษตร วางเป้าผลิตเมล็ดพันธุ์ดีเพิ่มขึ้น 1.6 แสนตัน/ปี
วันเสาร์ที่ 26 กันยายน 2563
รมช.เกษตร วางเป้าผลิตเมล็ดพันธุ์ดีเพิ่มขึ้น 1.6 แสนตัน/ปี
รมช.เกษตร วางเป้าผลิตเมล็ดพันธุ์ดีเพิ่มขึ้น 1.6 แสนตัน/ปี แก้ปัญหาเมล็ดพันธุ์ไม่เพียงพอ
นายประภัตรโพธสุธนรัฐมนตรีช่วยว่าการกระทรวงเกษตรและสหกรณ์กล่าวภายหลังตรวจเยี่ยมศูนย์เมล็ดพันธุ์ข้าวบุรีรัมย์ต.ชุมเห็ดอ.เมืองจ.บุรีรัมย์และศูนย์ข้าวชุมชนบ้านบุลิ้นฟ้า ต.ทะเมนชัยอ.ลําปลายมาศว่าจ.บุรีรัมย์ มีพื้นที่ทั้งหมด6.4ล้านไร่พื้นที่ทํานา2,899,581ไร่แบ่งเป็นนาปี2,887,567ไร่นาปรัง12,014ไร่โดยศูนย์เมล็ดพันธุ์ข้าวบุรีรัมย์มีหน้าที่ผลิตและจําหน่ายพันธุ์ข้าวรวมทั้งสนับสนุนภาคเอกชนในการผลิตเมล็ดพันธุ์เพื่อลดปัญหาการขาดแคลนเมล็ดพันธุ์ดีนอกจากนี้ยังได้จัดทําแปลงผลิตเมล็ดพันธุ์ฤดูฝนปี2563มีกลุ่มเมล็ดพันธุ์ข้าวจํานวน4กลุ่มสมาชิก145รายพื้นที่การผลิต3,855ไร่คาดการณ์เก็บเกี่ยวกลางเดือนพ.ย. 2563รวมทั้งคาดการณ์ผลิตเมล็ดพันธุ์คุณภาพดีได้1,000ตันและคาดการณ์กระจายเมล็ดพันธุ์ข้าวคุณภาพดีได้ประมาณ66,500ไร่
“จ.บุรีรัมย์มีศูนย์ข้าวชุมชน451แห่งพื้นที่5,650ไร่ในช่วงที่ผ่านมาได้เกิดพายุโนอึลทําให้มีปริมาณฝนตกมากซึ่งเป็นผลดีกับนาข้าวอย่างไรก็ตามปัญหาขณะนี้คือการผลิตเมล็ดพันธุ์ที่ไม่พอกับความต้องการของเกษตรกรวันนี้จึงได้ประชุมหารือร่วมกับศูนย์เมล็ดพันธุ์ซึ่งทุกฝ่ายเล็งเห็นถึงปัญหาดังกล่าวและพร้อมที่จะผลิตเมล็ดพันธุ์ให้เพิ่มขึ้น1เท่าทั้ง28ศูนย์ฯโดยวางเป้าหมายต้องได้เมล็ดพันธุ์ปีนี้160,000ตันต่อปีจากเดิมปีที่แล้ว80,000 - 85,000ตันต่อปีนอกจากนี้ยังมีปัญหาเรื่องบุคลากรที่ไม่เพียงพอซึ่งสัปดาห์นี้จะนําเรื่องดังกล่าวไปหารือกับสํานักงบประมาณในการของบประมาณจ้างแรงงานเพื่อผลิตเมล็ดพันธุ์ให้เพียงพอกับความต้องการต่อไป”นายประภัตรกล่าว
สําหรับผลการดําเนินงานการผลิตเมล็ดพันธุ์ดีของศูนย์เมล็ดพันธุ์ข้าวบุรีรัมย์ดังนี้1.โครงการผลิตและกระจายเมล็ดพันธุ์ข้าวชั้นพันธุ์ขยายและจําหน่ายปีการผลิต2562ดําเนินงานในสมาชิกกลุ่มแปลงขยายพันธุ์ในเขตอําเภอเมืองจังหวัดบุรีรัมย์จํานวน3กลุ่มแปลงสมาชิก90รายพื้นที่1,930ไร่เป้าหมายการผลิตจํานวน 500ตันผลิตเมล็ดพันธุ์ดีจํานวน543.275ตันและ2.โครงการรักษาระดับปริมาณและคุณภาพข้าวปีการผลิต2563/64ดําเนินการในกลุ่มผู้ผลิตเมล็ดพันธุ์สมาชิกของกลุ่มนาแปลงใหญ่และศูนย์ข้าวชุมชนในพื้นที่จังหวัดบุรีรัมย์รวมทั้งหมด16กลุ่มมีเป้าหมายการผลิตจํานวน700ตันผลิตเมล็ดพันธุ์ดี จํานวน 501.750ตัน
ทั้งนี้ได้จัดส่งเมล็ดพันธุ์ข้าวให้แก่เกษตรกรที่ประสบภัยภายใต้โครงการรักษาระดับปริมาณและคุณภาพข้าวปี2563/64ในพื้นที่จังหวัดบุรีรัมย์รวมพื้นที่ประสบภัยพิบัติ11อําเภอพื้นที่193,613.2ไร่จํานวนเกษตรกรได้รับผลกระทบจํานวน21,532รายรวมเมล็ดพันธุ์ข้าวที่จัดส่งทั้งสิ้น1,935.63ตัน(จาก3ศูนย์ฯบุรีรัมย์สุรินทร์และอํานาจเจริญ)เกษตรกรได้รับการช่วยเหลือจํานวน21,532รายพื้นที่รวม193,613.2ไร่
รัฐบาลไทย-ข่าวทำเนียบรัฐบาล-ปลัดฯ กอบชัย และคณะลงพื้นที่เยี่ยมชมสถานประกอบการผู้ผลิตและจำหน่ายผลิตภัณฑ์สกัดจากน้ำมันหอมระเหย จากสมุนไพรไทย
วันเสาร์ที่ 26 กันยายน 2563
ปลัดฯ กอบชัย และคณะลงพื้นที่เยี่ยมชมสถานประกอบการผู้ผลิตและจําหน่ายผลิตภัณฑ์สกัดจากน้ํามันหอมระเหย จากสมุนไพรไทย
นายกอบชัย สังสิทธิสวัสดิ์ ปลัดกระทรวงอุตสาหกรรม และคณะลงพื้นที่เพชรบุรี เยี่ยมชมให้กําลังใจพร้อมให้คําแนะนําแนวทางในการพัฒนาสถานประกอบการซึ่งเป็นผู้ได้รับสินเชื่อจากกองทุนพัฒนาเอสเอ็มอีตามแนวประชารัฐ บริษัท สยามวรดา 59 จํากัด อําเภอเมือง จังหวัดเพชรบุรี
จังหวัดเพชรบุรี : วันนี้ (26 กันยายน 2563) เวลา 10.00 น. นายกอบชัย สังสิทธิสวัสดิ์ ปลัดกระทรวงอุตสาหกรรม และคณะลงพื้นที่เพชรบุรี เยี่ยมชมให้กําลังใจพร้อมให้คําแนะนําแนวทางในการพัฒนาสถานประกอบการซึ่งเป็นผู้ได้รับสินเชื่อจากกองทุนพัฒนาเอสเอ็มอีตามแนวประชารัฐ บริษัท สยามวรดา 59 จํากัด อําเภอเมือง จังหวัดเพชรบุรี ประกอบกิจการผลิต/จําหน่ายผลิตภัณฑ์สกัดจากน้ํามันหอมระเหย ซึ่งบริษัทฯ ได้รับการสนับสนุนจากกองทุนฯ ในการปรับปรุงอาคารและลิฟต์ส่งของ นอกจากนี้บริษัทฯ ได้เข้าร่วมโครงการพัฒนาขีดความสามารถในการแข่งขันของอุตสาหกรรมแปรรูปการเกษตรในภูมิภาค ตามนโยบาย One Province One Agro-Industrial Product หรือ OPOAI ในปี 2563 ในกิจกรรมพัฒนาผลิตภัณฑ์และบรรจุภัณฑ์ โดยมีนางวรวรรณ ชิตอรุณ นายจุลพงษ์ ทวีศรี รองปลัดกระทรวงอุตสาหกรรม นายเดชา จาตุธนานันท์ ผู้ตรวจราชการกระทรวงอุตสาหกรรม นายสหวัฒน์ โสภา ผู้ช่วยปลัดกระทรวงอุตสาหกรรม นายอํานวย สุวรรณรักษ์ อุตสาหกรรมจังหวัดเพชรบุรี นางสาวนารถนารี รัฐปัตย์ กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย และคณะผู้บริหารจากกระทรวงอุตสาหกรรม ร่วมลงพื้นที่ โดยมีนางวันเพ็ญ มังศรี รองผู้ว่าราชการจังหวัดเพชรบุรี นางสาวศิรดา โกศัยภัทร์ กรรมการผู้จัดการบริษัท สยามวรดา 59 จํากัด ให้การต้อนรับ บริษัท สยามวรดา 59 จํากัด ได้ร่วมกับวิสาหกิจชุมชนในพื้นที่และหน่วยงานภาครัฐสกัดน้ํามันหอมระเหยจากพืชสมุนไพรเพื่อสร้างมูลค่าเพิ่มให้กับผลิตภัณฑ์และเพิ่มรายได้ให้กับวิสาหกิจชุมชน
ปลัดกระทรวงอุตสาหกรรม ได้กล่าวถึง "ตลาดและนวัตกรรม นําอุตสาหกรรมไทย" ซึ่งเป็นนโยบายการพัฒนาอุตสาหกรรมไทยตามมาตรการ “ผลิตได้ ขายได้ อยู่ด้วยกันได้” เป็นหนึ่งในกลไกการขับเคลื่อนการพัฒนาอุตสาหกรรมให้มีศักยภาพ มาจากความสําคัญของ 3 คํา คือ “ผลิตได้” คือ ต้องมีการใช้งานวิจัยและพัฒนา นวัตกรรม และเทคโนโลยี เพื่อเพิ่มมูลค่าผลิตภัณฑ์ “ขายได้” คือ ต้องมีการตลาดที่ดีทั้งออนไลน์ (Online) และออฟไลน์ (Offline) และ“อยู่ด้วยกันได้” คือ สินค้าและบริการ ต้องมีคุณภาพและมาตรฐาน ปลอดภัย และเป็นมิตรต่อสิ่งแวดล้อม และแนะนําแนวทางการปรับใช้สารสกัดจากสมุนไพรกับผลิตภัณฑ์ต่างๆ อาทิ หน้ากาก หมวกในการต่อยอดผลิตภัณฑ์สู่นวัตกรรมที่สร้างสรรค์ต่อไป
#industryprmoi #ปลัดกอบชัย #ปลัดกระทรวงอุตสาหกรรม #กระทรวงอุตสาหกรรม #สํานักงานปลัดกระทรวงอุตสาหกรรม #ตลาดและนวัตกรรมนําอุตสาหกรรมไทย
รัฐบาลไทย-ข่าวทำเนียบรัฐบาล-ปลัดกอบชัยฯ หารือประธาน SMRJ ด้วยระบบ VDO Meeting
วันเสาร์ที่ 26 กันยายน 2563
ปลัดกอบชัยฯ หารือประธาน SMRJ ด้วยระบบ VDO Meeting
ปลัดกอบชัยฯ หารือประธาน SMRJ ด้วยระบบ VDO Meeting
25 กันยายน 2563 นายกอบชัย สังสิทธิสวัสดิ์ ปลัดกระทรวงอุตสาหกรรม หารือออนไลน์ด้วยระบบ Microsoft Team กับ Mr. Atsushi Toyonaga, Chairman & CEO Mr. Yoshihiko Yamaji, Executive Vice President, Organization for Small & Medium Enterprises and Regional Innovation, JAPAN (SMRJ) ในความร่วมมือด้านเชื่อมโยงและประสานการเจรจาธุรกิจอุตสาหกรรม การอบรมแลกเปลี่ยนความรู้ความเชี่ยวชาญ การแลกเปลี่ยนข้อมูลเกี่ยวกับนโยบายและแผนงานต่าง ๆ ในอนาคต โดยเฉพาะอย่างยิ่งการแลกเปลี่ยนบุคลากรระหว่างกัน ซึ่งผู้เชี่ยวชาญประจํากรมส่งเสริมอุตสาหกรรม คือ Mr. Makoto Ihara มีกําหนดครบวาระในวันที่ 30 กันยายนนี้ และมีผู้เชี่ยวชาญท่านใหม่มาประจําการแทน คือ Mr. Tetsuya Inoue
โดยการหารือครั้งนี้ นายภานุวัฒน์ ตริยางกูรศรี รองปลัดกระทรวงอุตสาหกรรม Mr. Masanobu Nii ที่ปรึกษาปลัดกระทรวงอุตสาหกรรม (ด้านการตลาดและต่างประเทศ) Mr. Makoto Ihara ผู้เชี่ยวชาญ SMRJ ประจํากรมส่งเสริมอุตสาหกรรม Mr. Tetsuya Inoue ผู้เชี่ยวชาญ SMRJ ประจํากรมส่งเสริมอุตสาหกรรม (ท่านใหม่) Ms. Takahashi Sayo, Director, SME Promotion Department, JETRO นายบวร สัตยาวุฒิพงษ์ อัครราชทูตที่ปรึกษา (ฝ่ายอุตสาหกรรม) และ Ms. Yuko Sakaguchi, Director, Business Support Department, SMRJ ร่วมหารือด้วย
รัฐบาลไทย-ข่าวทำเนียบรัฐบาล-ปลัดฯ กอบชัยและคณะ ลงพื้นที่เพชรบุรี เยี่ยมชมสถานประกอบการต้นแบบ SodaPrinting ตามแนว ทาง "ตลาดและนวัตกรรม นำอุตสาหกรรมไทย"
วันเสาร์ที่ 26 กันยายน 2563
ปลัดฯ กอบชัยและคณะ ลงพื้นที่เพชรบุรี เยี่ยมชมสถานประกอบการต้นแบบ SodaPrinting ตามแนว ทาง "ตลาดและนวัตกรรม นําอุตสาหกรรมไทย"
นายกอบชัย สังสิทธิสวัสดิ์ ปลัดกระทรวงอุตสาหกรรม และคณะลงพื้นที่จังหวัดเพชรบุรี เยี่ยมชมสถานประกอบการซึ่งเป็นผู้ได้รับสินเชื่อจากกองทุนพัฒนาเอสเอ็มอีตามแนวประชารัฐ บริษัท โซดา พริ้นติ้ง จํากัด อําเภอเมือง จังหวัดเพชรบุรี
จังหวัดเพชรบุรี : วันนี้ (26 กันยายน 2563) เวลา 08.45 น. นายกอบชัย สังสิทธิสวัสดิ์ ปลัดกระทรวงอุตสาหกรรม และคณะลงพื้นที่จังหวัดเพชรบุรี เยี่ยมชมสถานประกอบการซึ่งเป็นผู้ได้รับสินเชื่อจากกองทุนพัฒนาเอสเอ็มอีตามแนวประชารัฐ บริษัท โซดา พริ้นติ้ง จํากัด อําเภอเมือง จังหวัดเพชรบุรี โดยมีนางวรวรรณ ชิตอรุณ นายจุลพงษ์ ทวีศรี รองปลัดกระทรวงอุตสาหกรรม นายสุระ เพชรพิรุณ นายเดชา จาตุธนานันท์ ผู้ตรวจราชการกระทรวงอุตสาหกรรม นายสหวัฒน์ โสภา ผู้ช่วยปลัดกระทรวงอุตสาหกรรม นายอํานวย สุวรรณรักษ์ อุตสาหกรรมจังหวัดเพชรบุรี นางสาวนารถนารี รัฐปัตย์ กรรมการผู้จัดการธนาคารพัฒนาวิสาหกิจขนาดกลางและขนาดย่อมแห่งประเทศไทย และคณะผู้บริหารจากกระทรวงอุตสาหกรรม ร่วมลงพื้นที่ โดยมีนางวันเพ็ญ มังศรี รองผู้ว่าราชการจังหวัดเพชรบุรี นายธีรศานต์ สหัสพาศน์ กรรมการผู้จัดการบริษัท โซดา พริ้นติ้ง จํากัด ให้การต้อนรับ
บริษัท โซดา พริ้นติ้ง จํากัด ประกอบกิจการผลิตสื่อสิ่งพิมพ์ SodaPrinting ซึ่งบริษัทฯ ได้รับการสนับสนุนสินเชื่อจากกองทุนฯ ในการซื้อเครื่องจักรทําผ้า การจ้างทําระบบซอฟต์แวร์ ระบบออนไลน์ และการเชื่อมระบบกับทางไปรษณีย์ ซึ่งบริษัทฯ จําหน่ายสินค้าภายใต้แนวคิด "ของขวัญ" ซึ่งสามารถใช้และให้ได้ในทุกกิจกรรมตลอดทั้งปี โดยนําเทคโนโลยีและระบบตลาดออนไลน์มาปรับใช้ให้เข้าถึงกลุ่มเป้าหมาย ยึดหลักกลุ่มลูกค้าที่หลากหลายทั้งกลุ่มวัยรุ่น กลุ่มนักศึกษา และกลุ่มวัยทํางาน เน้นสร้างการรับรู้ผ่าน TikTok แพลตฟอร์มวิดีโอสั้นและสื่อโซเซียลมาสร้างสรรค์แนวคิดให้เกิดความน่าสนใจ และได้รับความนิยมเพิ่มขึ้นอย่างรวดเร็ว ส่งผลให้บริษัทฯ มียอดจําหน่ายที่สูงขึ้น นอกจากนี้ บริษัทฯ ยังมีการขยายไลน์การผลิตเน้นออกแบบลวดลายที่มีความทันสมัยให้กับผลิตภัณฑ์ อาทิ เสื้อ หน้ากากผ้า ถุงผ้า
ปลัดกระทรวงอุตสาหกรรม ได้กล่าวถึงนโยบายการพัฒนาอุตสาหกรรมไทยตามมาตรการ “ผลิตได้ ขายได้ อยู่ด้วยกันได้” เป็นหนึ่งในกลไกการขับเคลื่อนการพัฒนาอุตสาหกรรมให้มีศักยภาพ มาจากความสําคัญของ 3 คํา คือ “ผลิตได้” คือ ต้องมีการใช้งานวิจัยและพัฒนา นวัตกรรม และเทคโนโลยี เพื่อเพิ่มมูลค่าผลิตภัณฑ์ “ขายได้” คือ ต้องมีการตลาดที่ดีทั้งออนไลน์ (Online) และออฟไลน์ (Offline) และ“อยู่ด้วยกันได้” คือ สินค้าและบริการ ต้องมีคุณภาพและมาตรฐาน ปลอดภัย และเป็นมิตรต่อสิ่งแวดล้อม ตามแนวทาง "ตลาดและนวัตกรรม นําอุตสาหกรรมไทย" พร้อมชื่นชมบริษัทฯ ในการช่วยเหลือผู้ประกอบการรายเล็ก ให้เกิดการสร้างงานสร้างอาชีพ
#industryprmoi #ปลัดกอบชัย #ปลัดกระทรวงอุตสาหกรรม #กระทรวงอุตสาหกรรม #สํานักงานปลัดกระทรวงอุตสาหกรรม #ตลาดและนวัตกรรมนําอุตสาหกรรมไทย
รัฐบาลไทย-ข่าวทำเนียบรัฐบาล-รมช.มนัญญา รับฟังปัญหาชุมนุมสหกรณ์กองทุนสวนยางจังหวัดบึงกาฬ จำกัด
วันเสาร์ที่ 26 กันยายน 2563
รมช.มนัญญา รับฟังปัญหาชุมนุมสหกรณ์กองทุนสวนยางจังหวัดบึงกาฬ จํากัด
รมช.มนัญญา รับฟังปัญหาชุมนุมสหกรณ์กองทุนสวนยางจังหวัดบึงกาฬ จํากัด
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ พร้อมด้วย นายวิศิษฐ์ ศรีสุวรรณ์ รองอธิบดีกรมส่งเสริมสหกรณ์ ลงพื้นที่ตรวจเยี่ยมการดําเนินงานพร้อมรับฟังปัญหา สหกรณ์กองทุนสวนยางจังหวัดบึงกาฬ ณ โรงงานแปรรูปยางพารา ชุมนุมสหกรณ์กองทุนสวนยางจังหวัดบึงกาฬ จํากัด ตําบลท่าสะอาด อําเภอเซกา จังหวัดบึงกาฬ เพื่อหาแนวทางการแก้ไข รมช.มนัญญา ได้แนะแนวทางให้ตรวจสอบระบบบัญชี ดําเนินการอยู่บนหลักความถูกต้อง ยุติธรรม เนื่องจากผลการดําเนินงานมีการขาดทุนสะสม ปัญหาการก่อสร้างล่าช้า ปัญหาในเรื่องระบบกระแสไฟฟ้าหน่วยย่อย ระบบบําบัดน้ําเสีย และระบบน้ําใช้ในการผลิต โดยจะหารือกับหน่วยงานที่เกี่ยวข้องเพื่อแก้ไขปัญหาดังกล่าว เพื่อหาแนวทางที่จะสามารถให้ชุมนุมสหกรณ์กองทุนสวนยางจังหวัดบึงกาฬ จํากัด ดําเนินการต่อไปได้
ทั้งนี้ ชุมนุมสหกรณ์กองทุนสวนยางจังหวัดบึงกาฬ จํากัด จดทะเบียนเมื่อวันที่ 17 พฤศจิกายน พ.ศ. 2557 ชุมนุมสหกรณ์กองทุนสวนยางจังหวัด บึงกาฬ จํากัด ณ ปีบัญชีสิ้นสุด 31 ธันวาคม 2562 มีสมาชิกจํานวน 12 แห่ง มีทุนดําเนินงาน 13,614,261.88 บาท ส่วนใหญ่มาจากแหล่งเงินทุนภายนอก ผลการดําเนินงานของชุมนุมสหกรณ์ฯ มีส่วนขาดแห่งทุน (5,605,613.59) บาท และมีขาดทุนสะสม (6,035,613.39) บาท สหกรณ์มีทรัพย์สินคือที่ดินเนื้อที่ 37 ไร่ และโรงงานผลิตหมอนยางพาราโดยใช้เงินทุนของสหกรณ์จํานวน 1 หลัง ในปีงบประมาณ พ.ศ. 2560 จังหวัดบึงกาฬได้รับงบประมาณจากกลุ่มจังหวัดภาคอีสานตอนบน 1 ในการก่อสร้างโรงงานแปรรูปยางพาราพร้อมครุภัณฑ์อุปกรณ์ จํานวน 8 หลัง งบประมาณ 193 ล้านบาท ปัจจุบันดําเนินการก่อสร้างแล้วในที่ดินของชุมนุมสหกรณ์ ประกอบด้วย อาคารโรงงาน 5 หลัง พร้อมติดตั้งอุปกรณ์เรียบร้อยแล้ว และมีอยู่ระหว่างก่อสร้างอีก 3 หลัง (สัญญาจ้างสิ้นสุด 29 กันยายน 2563)
รัฐบาลไทย-ข่าวทำเนียบรัฐบาล-สธ.ดูแลผู้ได้รับผลกระทบจากสารเคมีรั่ว ที่บางพลี สมุทรปราการ
วันจันทร์ที่ 28 กันยายน 2563
สธ.ดูแลผู้ได้รับผลกระทบจากสารเคมีรั่ว ที่บางพลี สมุทรปราการ
กระทรวงสาธารณสุข ให้การดูแลผู้สัมผัสสารเคมีรั่วจากร้านรับซื้อของเก่า 8 ราย ที่ อ.บางพลี  จ.สมุทรปราการ สําหรับผู้สัมผัสที่เป็นเด็กชายอายุ 12 ปี ส่งต่อรักษาที่สถาบันสุขภาพเด็กแห่งชาติมหาราชินี คาดว่าเป็นสารคลอรีน
กระทรวงสาธารณสุข ให้การดูแลผู้สัมผัสสารเคมีรั่วจากร้านรับซื้อของเก่า 8 ราย ที่ อ.บางพลี จ.สมุทรปราการ สําหรับผู้สัมผัสที่เป็นเด็กชายอายุ 12 ปี ส่งต่อรักษาที่สถาบันสุขภาพเด็กแห่งชาติมหาราชินี คาดว่าเป็นสารคลอรีน
วันนี้ (28 กันยายน 2563) นายแพทย์สุเทพ เพชรมาก ผู้ตรวจราชการกระทรวงสาธารณสุข เขตสุขภาพที่ 6 ให้สัมภาษณ์กรณีเหตุการณ์สารเคมีรั่วไหล จากร้านรับซื้อของเก่า ใน ต.บางพลีใหญ่ อ.บางพลี จ.สมุทรปราการ สาเหตุจากการใช้เครื่องมือเจาะถังเหล็ก มีสารเคมีรั่วไหล ทําให้ผู้สัมผัสมีอาการแสบจมูก แสบตา แสบคอ หายใจติดขัด สําลักควัน โดยเจ้าหน้าที่บรรเทาสาธารณภัย ได้ฉีดพ่นน้ําบริเวณที่เกิดเหตุและพื้นที่โดยรอบ พร้อมกั้นพื้นที่ และนําผู้สัมผัสสารเคมี ส่งโรงพยาบาลบางพลี จํานวน 8 ราย และเจ้าหน้าที่โรงพยาบาลได้ค้นหาผู้สัมผัสสารเคมีเพิ่มและแจกหน้ากากอนามัยให้กับประชาชนในชุมชน
นายแพทย์สุเทพกล่าวว่า สําหรับผู้สัมผัส สารเคมี 8 ราย ประกอบด้วย รายแรกเป็นชายอายุ 46 ปี ผู้ตัดถังเหล็ก ส่งต่อโรงพยาบาลจุฬารัตน์ 9 ตามสิทธิ์ประกันสังคม อีก 7 ราย เป็นหญิง 3 ราย ชาย 2 ราย และเด็ก2 ราย ซึ่งเป็นผู้ที่อาศัยอยู่บ้านติดกับร้านขายของเก่าที่เกิดเหตุ ทั้งหมดรู้สึกตัวดี มีอาการแสบจมูก แน่นหน้าอก หายใจไม่สะดวก แพทย์ให้ออกซิเจนและรับไว้สังเกตอาการในโรงพยาบาลบางพลี สําหรับเด็ก 2 ราย เป็นเด็กชาย อายุ 12 ปี มีอาการหายใจเหนื่อย แน่นหน้าอก เจ็บคอ ไอ แรกรับผู้ป่วยรู้สึกตัวดี แพทย์ใส่ท่อหายใจ และส่งตัวไปรักษาที่สถาบันสุขภาพเด็กแห่งชาติมหาราชินี และเด็กหญิงเป็นเด็กเล็กอายุ 2 ปี แรกรับรู้ตัวดี แพทย์ให้ออกซิเจน ล้างตัวและรับตัวไว้สังเกตอาการ
นายแพทย์สุเทพกล่าวต่อว่า จากการประเมินความเสี่ยงเบื้องต้น พบว่ามีความเสี่ยงระดับสูง เนื่องจากสารเคมีที่รั่วไหล มีการฟุ้งกระจายบริเวณกว้าง มีผลกระทบต่อระบบทางเดินหายใจ โดยได้ประสานงานกับศูนย์พิษวิทยารามาธิบดี ซึ่งได้ให้คําแนะนําแนวทางการดูแลรักษาผู้สัมผัสสารเคมี และให้สํานักงานสาธารณสุขจังหวัดสมุทรปราการ เก็บตัวอย่างสารพิษในสิ่งแวดล้อม พร้อมทั้งให้เจ้าหน้าที่และอสม. ลงพื้นที่แนะนําประชาชนรอบ ๆ พื้นที่เกิดเหตุ ให้สวมหน้ากากอนามัยและสังเกตอาการผิดทางระบบทางเดินหายใจ คาดว่าจะเป็นสารคลอรีน อย่างไรก็ตามจะได้ลงพื้นที่เฝ้าระวังประชาชนในพื้นที่อย่างต่อเนื่อง
**************************28 กันยายน 2563
รัฐบาลไทย-ข่าวทำเนียบรัฐบาล-การเตรียมพร้อมบ้านให้เหมาะกับชีวิตวิถีใหม่
วันจันทร์ที่ 28 กันยายน 2563
การเตรียมพร้อมบ้านให้เหมาะกับชีวิตวิถีใหม่
คู่มือชีวิตวิถีใหม่ ชีวิตดีเริ่มที่เรา
เก็บของให้เป็นระเบียบ ช่วยให้ทําความสะอาดและรักษาความสะอาดง่าย ลดการสะสมของเชื้อโรค
รัฐบาลไทย-ข่าวทำเนียบรัฐบาล-“ดีอีเอส” กระชับความสัมพันธ์สื่อมวลชนสายเทคโนโลยีสารสนเทศและสมาคมนักข่าวฯ จัดงาน ITCP Cyber Night Party ภายใต้ธีม " COVID วิบวับ ปาร์ตี้" ชื่นมื่น
วันจันทร์ที่ 28 กันยายน 2563
“ดีอีเอส” กระชับความสัมพันธ์สื่อมวลชนสายเทคโนโลยีสารสนเทศและสมาคมนักข่าวฯ จัดงาน ITCP Cyber Night Party ภายใต้ธีม " COVID วิบวับ ปาร์ตี้" ชื่นมื่น
“ดีอีเอส” กระชับความสัมพันธ์สื่อมวลชนสายเทคโนโลยีสารสนเทศและสมาคมนักข่าวฯ จัดงาน ITCP Cyber Night Party ภายใต้ธีม " COVID วิบวับ ปาร์ตี้" ชื่นมื่น
เมื่อวันที่ 26 กันยายน 2563 นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานเปิดงาน ITCP Cyber Night Party ภายใต้ธีม " COVID วิบวับ ปาร์ตี้" ซึ่งชมรมนักข่าวสายเทคโนโลยีสารสนเทศ สมาคมนักข่าวนักหนังสือพิมพ์แห่งประเทศไทย ซึ่งมีการจัดขึ้นทุกปี เพื่อเป็นการกระชับความสัมพันธ์แสดงให้เห็นถึงความเป็นอันหนึ่งอันเดียวกันของชาวไอทีในการทํากิจกรรมที่เป็นประโยชน์แก่สังคม โดยมีนายภุชพงค์ โนดไธสง รองปลัดกระทรวงดิจิทัลเพื่อเศรษฐกิจและสังคม เข้าร่วมงานด้วย ณ แหล่งสมาคมนายทหาร กองพลทหารม้าที่ 2 รักษาพระองค์ (BTS สนามเป้า)
****************
รัฐบาลไทย-ข่าวทำเนียบรัฐบาล-“พุทธิพงษ์” เป็นประธานพิธีมอบโล่และประกาศนียบัตรแก่ผู้เกษียณอายุราชการของกระทรวงดิจิทัลเพื่อเศรษฐกิจและสังคม ประจำปี 2563
วันจันทร์ที่ 28 กันยายน 2563
“พุทธิพงษ์” เป็นประธานพิธีมอบโล่และประกาศนียบัตรแก่ผู้เกษียณอายุราชการของกระทรวงดิจิทัลเพื่อเศรษฐกิจและสังคม ประจําปี 2563
“พุทธิพงษ์” เป็นประธานพิธีมอบโล่และประกาศนียบัตรแก่ผู้เกษียณอายุราชการของกระทรวงดิจิทัลเพื่อเศรษฐกิจและสังคม ประจําปี 2563
เมื่อวันที่ 25 กันยายน 2563 นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการมอบโล่และประกาศนียบัตร แก่ผู้เกษียณอายุราชการของกระทรวงดิจิทัลเพื่อเศรษฐกิจและสังคม ประจําปี 2563 ประกอบด้วย สํานักงานปลัดกระทรวง กรมอุตุนิยมวิทยา สํานักงานสถิติแห่งชาติ บมจ.ทีโอที บมจ. กสท โทรคมนาคม บจ. ปณท. สําหรับผู้เกษียณอายุราชการของสํานักงานปลัดกระทรวง ประกอบด้วย นาวาอากาศเอก สมศักดิ์ ขาวสุวรรณ์ อดีตรองปลัดกระทรวงดิจิทัลเพื่อเศรษฐกิจและสังคม (อธิบดีกรมอุตุนิยมวิทยา) นางอังคณา วงษ์ประเสริฐ ที่ปรึกษาด้านการสื่อสาร และนางสาวกอบสิริ เอี่ยมสุรีย์ ผู้ช่วยปลัดกระทรวงดิจิทัลเพื่อเศรษฐกิจและสังคม ณ ห้องประชุม ชั้น 2 บริษัท ทีโอที จํากัด (มหาชน) แจ้งวัฒนะ
**************
รัฐบาลไทย-ข่าวทำเนียบรัฐบาล-ภาพรวมรัฐวิสาหกิจเบิกจ่ายงบลงทุนเป็นไปตามเป้าหมาย สคร. เตรียมความพร้อมงบลงทุนปี 2564
วันจันทร์ที่ 28 กันยายน 2563
ภาพรวมรัฐวิสาหกิจเบิกจ่ายงบลงทุนเป็นไปตามเป้าหมาย สคร. เตรียมความพร้อมงบลงทุนปี 2564
สคร. ได้ติดตามการเบิกจ่ายงบลงทุนในปี 2563 ของรัฐวิสาหกิจ 44 แห่ง ที่ สคร. กํากับดูแล โดยณ สิ้นเดือนสิงหาคม 2563 มีผลการเบิกจ่ายงบลงทุนสะสมจํานวน 160,498 ล้านบาทหรือคิดเป็นร้อยละ 82 ของแผนการเบิกจ่ายสะสมและในกรณีที่ไม่รวมโครงการลงทุนขนาดใหญ่
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า สคร. ได้ติดตามการเบิกจ่ายงบลงทุนในปี 2563 ของรัฐวิสาหกิจ 44 แห่ง ที่ สคร. กํากับดูแล โดยณ สิ้นเดือนสิงหาคม 2563 มีผลการเบิกจ่ายงบลงทุนสะสมจํานวน 160,498 ล้านบาทหรือคิดเป็นร้อยละ 82 ของแผนการเบิกจ่ายสะสมและในกรณีที่ไม่รวมโครงการลงทุนขนาดใหญ่ที่ดําเนินการล่าช้ามาอย่างต่อเนื่องจะทําให้ในภาพรวมรัฐวิสาหกิจมีผลการเบิกจ่ายงบลงทุนสะสมคิดเป็นร้อยละ 95 ของแผนการเบิกจ่ายสะสม อย่างไรก็ตาม สคร. ยังคงติดตามดูแลโครงการลงทุนที่เบิกจ่ายล่าช้าอย่างใกล้ชิด
ผลการเบิกจ่ายสะสมของรัฐวิสาหกิจปี 2563ณ สิ้นเดือนสิงหาคม 2563
รัฐวิสาหกิจ เบิกจ่ายจริงสะสม
(ล้านบาท) ร้อยละเบิกจ่ายจริงสะสม/
แผนเบิกจ่ายสะสม
ปีงบประมาณ (ต.ค. 62–ก.ย. 63)
จํานวน 34 แห่ง  84,792 69%
ปีปฏิทิน (ม.ค. 63–ธ.ค. 63)
จํานวน 10แห่ง 75,706 104%
รวม 44 แห่ง 160,498 82%
นางสาวปิยวรรณ ล่ามกิจจาที่ปรึกษาด้านพัฒนารัฐวิสาหกิจกล่าวเพิ่มเติมว่า ผลการเบิกจ่ายงบลงทุนสะสมของรัฐวิสาหกิจ 44แห่งแบ่งเป็นการเบิกจ่ายของรัฐวิสาหกิจปีงบประมาณ 34 แห่ง จํานวน 84,792 ล้านบาท หรือคิดเป็นร้อยละ 69 ของแผนการเบิกจ่ายงบลงทุนสะสม11เดือน (ตั้งแต่เดือนตุลาคม2562 – สิงหาคม 2563) และการเบิกจ่ายของรัฐวิสาหกิจปีปฏิทิน 10 แห่ง จํานวน 75,706 ล้านบาท หรือคิดเป็นร้อยละ 104 ของแผนการเบิกจ่ายงบลงทุนสะสม8 เดือน (ตั้งแต่เดือนมกราคม – สิงหาคม 2563)
นอกจากนี้ในกรณีที่ไม่รวมโครงการลงทุนขนาดใหญ่ที่ติดประเด็นทางเทคนิคและดําเนินการล่าช้ามาอย่างต่อเนื่อง 3 โครงการได้แก่โครงการรถไฟความเร็วสูงไทย–จีนระยะที่1ของการรถไฟแห่งประเทศไทย โครงการพัฒนาท่าอากาศยานสุวรรณภูมิของบริษัทท่าอากาศยานไทยจํากัด (มหาชน) และโครงการทางพิเศษสายพระราม3–ดาวคะนอง–วงแหวนรอบนอกตะวันตกของการทางพิเศษแห่งประเทศไทย
จะทําให้การเบิกจ่ายงบลงทุนของรัฐวิสาหกิจปีงบประมาณคิดเป็นร้อยละ 87 ของแผนการเบิกจ่ายงบลงทุนสะสมดังนั้นจะเห็นได้ว่าการเบิกจ่ายงบลงทุนของรัฐวิสาหกิจทั้งปีงบประมาณและปีปฏิทินส่วนใหญ่ยังคงอยู่ในระดับที่ดีมากโดยมีโครงการลงทุนขนาดใหญ่ที่สามารถเบิกจ่ายได้เกินกว่าเป้าหมายเช่นโครงการปรับปรุงระบบส่งไฟฟ้าภาคใต้ตอนล่างและภาคตะวันตกของการไฟฟ้าฝ่ายผลิตแห่งประเทศไทยโครงการรถไฟฟ้าสายสีส้มช่วงศูนย์วัฒนธรรม– มีนบุรีและโครงการรถไฟฟ้าสายสีเขียวช่วงหมอชิต– สะพานใหม่– คูคตของการรถไฟฟ้าขนส่งมวลชนแห่งประเทศไทย
นายประภาศคงเอียด ผู้อํานวยการ สคร.กล่าวสรุปว่าสําหรับงบลงทุนปี 2564 ที่กําลังจะเริ่มในเดือนตุลาคมนี้ สคร. ได้เตรียมความพร้อมในการติดตามการเบิกจ่ายงบลงทุนปี 2564 อย่างใกล้ชิด โดยให้ความสําคัญกับการเร่งรัดโครงการลงทุนด้านโครงสร้างพื้นฐานขนาดใหญ่ของประเทศและจะกํากับดูแลให้การเบิกจ่ายงบลงทุนของรัฐวิสาหกิจมีความสอดคล้องกับมาตรการการบริหารเศรษฐกิจในระยะปานกลางและระยะยาวของศูนย์บริหารสถานการณ์เศรษฐกิจจากผลกระทบจากการระบาดของโรคติดเชื้อไวรัสโคโรนา 2019 (ศบศ.) ต่อไป
รัฐบาลไทย-ข่าวทำเนียบรัฐบาล-สธ.เตรียมยกระดับ รพ.ปากช่องนานา เป็นศูนย์เชี่ยวชาญอุบัติเหตุฉุกเฉิน
วันจันทร์ที่ 28 กันยายน 2563
สธ.เตรียมยกระดับ รพ.ปากช่องนานา เป็นศูนย์เชี่ยวชาญอุบัติเหตุฉุกเฉิน
กระทรวงสาธารณสุข เตรียมยกระดับโรงพยาบาลปากช่องนานา จ.นครราชสีมา เป็นศูนย์เชี่ยวชาญด้านอุบัติเหตุและฉุกเฉิน ปรับสถานะจากโรงพยาบาลทั่วไปขนาดเล็กเป็นขนาดใหญ่ เตรียมรับการขยายตัวของเมือง  งานอุบัติเหตุ โรคหลอดเลือดสมอง และโรคกล้ามเนื้อหัวใจตาย ผ่าตัดผ่าน
กระทรวงสาธารณสุข เตรียมยกระดับโรงพยาบาลปากช่องนานา จ.นครราชสีมา เป็นศูนย์เชี่ยวชาญด้านอุบัติเหตุและฉุกเฉิน ปรับสถานะจากโรงพยาบาลทั่วไปขนาดเล็กเป็นขนาดใหญ่ เตรียมรับการขยายตัวของเมือง งานอุบัติเหตุ โรคหลอดเลือดสมอง และโรคกล้ามเนื้อหัวใจตาย ผ่าตัดผ่านกล้องแบบแผลเล็ก ลดรอคอย ลดแออัด
นายแพทย์พงศ์เกษม ไข่มุกด์ ผู้ตรวจราชการเขตสุขภาพที่ 9 กล่าวว่า กระทรวงสาธารณสุข มีนโยบายให้เขตสุขภาพพัฒนาระบบบริการ เพื่อเพิ่มการเข้าถึงบริการ อํานวยความสะดวกประชาชน ลดการรอคอย ลดความแออัดในโรงพยาบาล โดยเขตสุขภาพที่ 9 ได้มีแผนพัฒนาโรงพยาบาลปากช่องนานา จังหวัดนครราชสีมา ให้เป็นศูนย์เชี่ยวชาญทางด้านอุบัติเหตุและฉุกเฉิน เตรียมแผนรองรับทั้งเรื่องอุบัติเหตุและโรคที่อาจเกิดขึ้นจากการขยายตัวของประชากรและโรคติดต่อที่มากับประชากรต่างถิ่น เนื่องจากการเติบโตของเมืองและมีมอเตอร์เวย์ผ่านอําเภอปากช่อง โดยจะยกระดับจากโรงพยาบาลทั่วไปขนาดเล็กที่มีจํานวนเตียง 300 เตียง เป็นโรงพยาบาลทั่วไปขนาดใหญ่ เพื่อดูแลประชากรในพื้นที่กว่า 2 แสนคนและประชากรแฝงประมาณ 1 แสนคน มีเป้าหมายหลัก คือ ลดการส่งต่อ ลดการรอคอย ลดความแออัด และลดการเสียชีวิตจากโรคหลอดเลือดสมอง (Stroke) โรคกล้ามเนื้อหัวใจตาย (Stemi) และอุบัติเหตุ
ด้านนายแพทย์ณรงค์ศักดิ์ บํารุงถิ่น ผู้อํานวยการโรงพยาบาลปากช่องนานา จังหวัดนครราชสีมา กล่าวว่า โรงพยาบาลปากช่องนานา ได้เพิ่มการเข้าถึงบริการประชาชน และลดแออัดในโรงพยาบาล อาทิ พัฒนาคลินิกหมอครอบครัว (PCC) ให้เป็น Super PCC โดยร่วมมือกับห้างสรรพสินค้า Big C เปิดพื้นที่ให้ผู้ป่วยโรคไม่ติดต่อเรื้อรังและผู้ป่วยจิตเวชมารับยา โดยไม่คิดค่าเช่าสถานที่ ตั้งแต่กลางเดือนตุลาคม 2563, ขยายบริการตรวจวัดความดันโลหิตที่ร้านขายยา กระจายผู้ป่วยไปรับบริการนอกหน่วยบริการแล้วร้อยละ 60 จากที่ตั้งเป้าหมายไว้ร้อยละ 70, การจัดทําแอปพลิเคชันนัดหมายผู้ป่วยล่วงหน้า, เพิ่มจุดเจาะเลือดในคลินิกเบาหวาน และการเจาะเลือดในคลินิกหมอครอบครัว ช่วยลดเวลารอคอยเหลือไม่เกิน 100 - 120 นาที, มีแผนพัฒนาโรงพยาบาลมกุฏคีรีวันรองรับผู้ป่วยพ้นระยะวิกฤตและการดูแลผู้สูงอายุครบวงจร
นอกจากนี้ ยังจัดบริการรูปแบบใหม่ (New Normal) จากสถานการณ์โรคโควิด 19 โดยแบ่งผู้ป่วยออกเป็น 3 กลุ่ม ได้แก่ กลุ่มสีเขียว คือ ผู้ป่วยที่ดูแลตัวเองได้ พบแพทย์ปีละ 2-3 ครั้ง กลุ่มสีเหลือง คือ ผู้ป่วยที่มีปัญหาเล็กน้อย มี อสม.ลงไปเยี่ยม หากพบปัญหาปรึกษาผ่านระบบการดูแลรักษาทางไกล (Telemedicine) ทั้งด้านการพยาบาล ยา และกายภาพบําบัด และกลุ่มสีแดง คือผู้ป่วยที่มีความจําเป็นต้องมาโรงพยาบาลจะจัดคิวให้ไม่ต้องรอนาน ลดความเสี่ยงต่อการติดเชื้อโควิด 19 เน้นรักษาระยะห่าง จัดส่งยาให้ผู้ป่วยผ่านไปรษณีย์ และโรงพยาบาลส่งเสริมสุขภาพตําบล รวมทั้ง เตรียมการรองรับโรคหลอดเลือดสมอง โรคกล้ามเนื้อหัวใจตาย และอุบัติเหตุ และจะเปิดบริการผ่าตัดผ่านกล้องแบบแผลเล็ก (Minimally Invasive Surgery : MIS) สําหรับดูแลผู้ป่วยโรคหัวใจ โดยมีแพทย์จากโรงพยาบาลจุฬาภรณ์ร่วมตรวจรักษาคนไข้ในอนาคต
************************** 28 กันยายน 2563
รัฐบาลไทย-ข่าวทำเนียบรัฐบาล- จุรินทร์ เดินเครื่องฟื้นท่องเที่ยว-คมนาคม จ.พังงา ลุยประชุมติดตามงานต่อเนื่อง
วันจันทร์ที่ 28 กันยายน 2563
จุรินทร์ เดินเครื่องฟื้นท่องเที่ยว-คมนาคม จ.พังงา ลุยประชุมติดตามงานต่อเนื่อง
จุรินทร์ เดินเครื่องฟื้นท่องเที่ยว-คมนาคม จ.พังงา ลุยประชุมติดตามงานต่อเนื่อง
วันจันทร์ที่ 28 กันยายน 2563
เวลา 14:00-16:00 น. ที่หอประชุมภูผา ศาลากลางจังหวัดพังงา
นายจุรินทร์ ลักษณวิศิษฏ์ หัวหน้าพรรคประชาธิปัตย์ รองนายกรัฐมนตรี และรัฐมนตรีว่าการกระทรวงพาณิชย์พร้อมคณะลงพื้นที่กํากับติดตามการปฎิบัติราชการในภูมิภาคเพื่อแก้ไขปัญหาร่วมกันของหน่วยงานภาครัฐและเอกชน ในพื้นที่จังหวัดพังงา โดยวาระการประชุม ประกอบไปด้วยการติดตามผลการดําเนินงานและข้อสั่งการเร่งรัดการก่อสร้างสนามบินนานาชาติจังหวัดพังงา เรื่องระยะเวลาการปิด-เปิดเกาะต่างๆ และการพัฒนาท่าเทียบเรือเพื่อรับรองนักท่องเที่ยว งานด้านผังเมืองเรื่องการจัดพื้นที่อุตสาหกรรมต่างๆเนื่องจากมีพื้นที่สีม่วงสําหรับรองรับอุตสาหกรรมไม่เพียงพอ
นอกจากนั้นยังติดตามงานด้านคมนาคม ได้แก่ การเชื่อมโยงถนนและรางรถไฟ  การสร้างอ่างเก็บน้ําคลองลํารูใหญ่ อําเภอท้ายเหมือง ซึ่งส่งผลกระทบต่อประชาชนในพื้นที่ รวมถึงปัญหาการอนุญาตในพื้นที่อุทยานแห่งชาติ การสร้างความเชื่อมั่นในการผลิตน้ําประปาในพื้นที่จังหวัดพังงา การก่อสร้างเรือนจําแห่งใหม่ ปัญหาการกัดเซาะชายฝั่ง และการกําหนดพื้นที่และมาตรการคุ้มครองสิ่งแวดล้อมในพื้นที่จังหวัดพังงาด้วย
โดยมีนายจําเริญ ทิพญพงศ์ธาดา ผู้ว่าราชการจังหวัดพังงา นางกันตวรรณ ตันเถียร สมาชิกสภาผู้แทนราษฎรพังงา นายจุฤทธิ์ ลักษณวิศิษฏ์ รองโฆษกพรรคประชาธิปัตย์ และมีภาคเอกชน เช่น ประธานหอการค้าจังหวัด สภาอุตสากรรมจังหวัด สมาคมธุรกิจการท่องเที่ยว สภาเกษตรกร สภาประมง หัวหน้าส่วนราชการ รวมทั้งคณะผู้บริหารระดับสูงกระทรวงพาณิชย์ นําโดยนายบุณยฤทธิ์ กัลยาณมิตร ปลัดกระทรวงพาณิชย์ นางมัลลิกา บุญมีตระกูล มหาสุข ที่ปรึกษารัฐมนตรีว่าการกระทรวงพาณิชย์ นายบุณย์ธีร์ พานิชประไพ เลขานุการรัฐมนตรีว่าการกระทรวงพาณิชย์ อธิบดีกรมการค้าภายใน อธิบดีกรมทรัพย์สินทางปัญญา อธิบดีกรมเจรจาการค้าระหว่างประเทศและคณะเป็นต้น
รัฐบาลไทย-ข่าวทำเนียบรัฐบาล-รอง นรม. นายวิษณุฯ เป็นประธานมอบประกาศนียบัตรหลักสูตร “พัฒนาภาวะผู้นำศาสนายุคใหม่” รุ่นที่ 4 และหลักสูตร “พัฒนาศักยภาพอิหม่าม” รุ่นที่ 2 ประจำปี 2563
วันจันทร์ที่ 28 กันยายน 2563
รอง นรม. นายวิษณุฯ เป็นประธานมอบประกาศนียบัตรหลักสูตร “พัฒนาภาวะผู้นําศาสนายุคใหม่” รุ่นที่ 4 และหลักสูตร “พัฒนาศักยภาพอิหม่าม” รุ่นที่ 2 ประจําปี 2563
รองนายกรัฐมนตรี นายวิษณุ เครืองาม เป็นประธานมอบประกาศนียบัตรแก่ผู้ผ่านการอบรมหลักสูตร “พัฒนาภาวะผู้นําศาสนายุคใหม่” รุ่นที่ 4 และหลักสูตร “พัฒนาศักยภาพอิหม่าม” รุ่นที่ 2 ประจําปี 2563 รัฐบาลเน้นพัฒนาบุคลากรเพิ่มศักยภาพในการทํางตอบสนองความต้องการประชาชน
วันนี้ (28 ก.ย. 63) เวลา 10.00 น. ณ ตึกภักดีบดินทร์ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มอบหมายนายวิษณุ เครืองาม รองนายกรัฐมนตรี เป็นผู้แทนให้การต้อนรับสํานักจุฬาราชมนตรีและคณะกรรมการสถาบันพัฒนาผู้นําอิสลาม พร้อมเป็นประธานพิธีมอบประกาศนียบัตรกิตติมศักดิ์ให้แก่ผู้ทําคุณประโยชน์ต่อสถาบันฯ ได้แก่ นายกิตติพันธ์ พานสุวรรณ อธิบดีกรมการศาสนา และมอบประกาศนียบัตรแก่ผู้ผ่านการอบรมหลักสูตร “พัฒนาภาวะผู้นําศาสนายุคใหม่” รุ่นที่ 4 และหลักสูตร “พัฒนาศักยภาพอิหม่าม” รุ่นที่ 2 ประจําปี 2563 โอกาสนี้นายกรัฐมนตรีถ่ายภาพร่วมกับผู้ผ่านการอบรมหลักสูตร จํานวนทั้งหมด 50 คน
รองนายกรัฐมนตรีกล่าวแสดงความยินดีแก่อธิบดีกรมการศาสนา และผู้ผ่านการอบรมหลักสูตรทั้ง 2 หลักสูตร ซึ่งต้องขอขอบคุณสถาบันพัฒนาผู้นําอิสลามที่จัดทําหลักสูตรพัฒนาผู้นําศาสนายุคใหม่ และหลักสูตรพัฒนาศักยภาพอิหม่าม ทั้งนี้ นายกรัฐมนตรีมีนโยบายที่มุ่งเน้นให้บุคลากรทุกภาคส่วน ผ่านการอบรมเพื่อพัฒนาศักยภาพการทํางานเพื่อตอบสนองความต้องการของประชาชนมากยิ่งขึ้น เพราะการพัฒนาความรู้นั้นเป็นสิ่งจําเป็นเนื่องจากยุคสมัยเปลี่ยนไป กฎหมายต่าง ๆ ก็เปลี่ยนไป ทุกคนต้องจึงต้องเรียนรู้เพิ่มเติมอยู่ตลอดเวลา รัฐบาลเองจะจัดหางบประมาณเพื่อจัดหลักสูตรเพิ่มเติมในการพัฒนาศักยภาพเพื่อให้สอดคล้องกับสถานการณ์ในปัจจุบันที่เปลี่ยนแปลง เช่น ปัจจุบันที่ทุกประเทศในโลกประสบปัญหาการแพร่ระบาดของเชื้อไวรัสโควิด-19 มาตรฐานอาหารฮาลาล ที่ต้องได้รับการรับรองจากทางด้านศาสนาก็ต้องควบคู่ไปกับด้านสาธารณสุขด้วย รัฐบาลยังเชื่อมั่นว่า ศาสนาอิสลามมีหลักในการต่อสู้วิกฤตที่สามารถนําไปเผยแพร่และเป็นประโยชน์ต่อประชาชนได้
........................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-​“ประภัตร เห็นชอบ 3 ร่างมาตรฐานใหม่ “พืชสมุนไพรแห้ง-ก้อนเชื้อเห็ด-ปางช้าง”
วันจันทร์ที่ 28 กันยายน 2563
​“ประภัตร เห็นชอบ 3 ร่างมาตรฐานใหม่ “พืชสมุนไพรแห้ง-ก้อนเชื้อเห็ด-ปางช้าง”
รมช.ประภัตร นั่งหัวโต๊ะประชุมคณะกรรมการมาตรฐานสินค้าเกษตร เห็นชอบ 3 ร่างมาตรฐานใหม่ “พืชสมุนไพรแห้ง-ก้อนเชื้อเห็ด-ปางช้าง”
วันนี้ (28 ก.ย.63) นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานการประชุมคณะกรรมการมาตรฐานสินค้าเกษตร ครั้งที่ 3/2563 ณ ณ ห้องประชุม 351 อาคาร 3 ชั้น 4 สํานักงานมาตรฐานสินค้าเกษตรและอาหารแห่งชาติ ว่า ที่ประชุมได้พิจารณาเห็นชอบร่างมาตรฐานสินค้าเกษตร เพื่อดําเนินการประกาศเป็นมาตรฐานทั่วไป 2 เรื่อง และมาตรฐานบังคับใช้ 1 เรื่อง รวม 3 เรื่อง ได้แก่ 1. พืชสมุนไพรแห้ง จํานวน 5 เล่ม คือ เล่ม 1 หัว เหง้า และราก เล่ม 2 ใบ ส่วนเหนือดิน และทั้งต้น เล่ม 3 ดอก เล่ม 4 ผลและเมล็ด และเล่ม 5 เปลือกและเนื้อไม้ 2. การปฏิบัติที่ดีสําหรับการผลิตก้อนเชื้อเห็ด และ 3. การปฏิบัติที่ดีสําหรับปางช้าง
สําหรับ ร่างมาตรฐานสินค้าเกษตร เรื่อง การปฏิบัติที่ดีสําหรับปางช้าง ที่ประชุมได้มีมติเห็นชอบเป็นมาตรฐานบังคับ โดยจะบังคับใช้กับปางช้างทุกขนาด ระยะเวลาบังคับใช้ จะมีผลนับแต่วันประกาศใช้ในราชกิจจานุเบกษา ต่อไป เพื่อเป็นการปรับปรุงการปฏิบัติที่ดีในการจัดการเลี้ยงช้างที่ถูกต้องและเหมาะสม ให้เป็นไปตามหลักสวัสดิภาพสัตว์ รวมทั้งเป็นการยกระดับมาตรฐานปางช้างไทย โดยขอบข่ายของมาตรฐานนี้ กําหนดการปฏิบัติที่ดีสําหรับปางช้าง ครอบคลุมองค์ประกอบปางช้าง การจัดการปางช้าง บุคลากร สุขภาพช้าง สวัสดิภาพสัตว์ สิ่งแวดล้อม การจัดการด้านความปลอดภัย การบันทึกข้อมูล เพื่อให้ช้างมีสุขภาพที่ดี โดยคํานึงถึงสวัสดิภาพสัตว์ สิ่งแวดล้อม รวมถึงสุขภาพและความปลอดภัย และสวัสดิภาพของบุคลากรและความปลอดภัยของผู้มาใช้บริการ ซึ่งมาตรฐานนี้ไม่ครอบคลุม 1) การเลี้ยงช้างในครัวเรือน โดยไม่มีการประกอบกิจการเกี่ยวกับช้างเพื่อการท่องเที่ยวหรือการแสดง 2) การเลี้ยงช้างไว้ใช้แรงงาน เช่นการชักลาก และ 3) ศูนย์อนุรักษ์ เพื่อการอนุรักษ์และบริบาลช้าง โดยเป็นกิจการที่ไม่แสวงหากําไร
“ประเทศไทยมีปางช้างจํานวนมากที่ทําธุรกิจบริการ เช่น การแสดงช้าง หรือกิจการท่องเที่ยวที่เกี่ยวกับช้าง ซึ่งปางช้างส่วนใหญ่ยังขาดความรู้ความเข้าใจในเรื่องการปฏิบัติที่ดีในการจัดการควบคุมดูแลและเลี้ยงช้างที่ถูกต้อง ส่งผลให้เกิดปัญหาต่อสุขภาพช้าง รวมทั้งเกิดปัญหาต่อสิ่งแวดล้อม ดังนั้นเพื่อเป็นการปรับปรุงการปฏิบัติในการจัดการควบคุมดูแลและเลี้ยงช้างให้ถูกต้องเหมาะสม เป็นไปตามหลักสวัสดิภาพสัตว์ ที่ประชุมจึงเห็นชอบให้คณะกรรมการมาตรฐานสินค้าเกษตรจัดทํามาตรฐานสินค้าเกษตร เรื่องการปฏิบัติการที่ดีสําหรับปางช้าง เป็นมาตรฐานบังคับใช้ เพื่อเป็นการยกระดับมาตรฐานปางช้างไทย” นายประภัตร กล่าว
ทั้งนี้ ปางช้างแต่ละขนาดมีความพร้อมที่แตกต่างกันในการเข้าสู่ระบบมาตรฐาน โดยจํานวนปางช้างในประเทศไทยมี 250 แห่ง แบ่งเป็น 1. ปางช้างขนาดเล็ก (ไม่เกิน 10 เชือก) จํานวน 200 ปาง 2. ปางช้างขนาดกลาง (11 - 30 เชือก) จํานวน 40 ปาง และ 3. ปางช้างขนาดใหญ่ (31 เชือกขึ้นไป) จํานวน 10 ปาง
รัฐบาลไทย-ข่าวทำเนียบรัฐบาล-​สำนักงานหลักประกันสุขภาพแห่งชาติ (สปสช.) สิทธิหลักประกันสุขภาพแห่งชาติหรือสิทธิบัตรทอง 30 บาทของประชาชนยังอยู่
วันจันทร์ที่ 28 กันยายน 2563
​สํานักงานหลักประกันสุขภาพแห่งชาติ (สปสช.) สิทธิหลักประกันสุขภาพแห่งชาติหรือสิทธิบัตรทอง 30 บาทของประชาชนยังอยู่
​สํานักงานหลักประกันสุขภาพแห่งชาติ (สปสช.) สิทธิหลักประกันสุขภาพแห่งชาติหรือสิทธิบัตรทอง 30 บาทของประชาชนยังอยู่
เมื่อวันที่ 22 กันยายน 2563 นายแพทย์ศักดิ์ชัย กาญจนวัฒนา เลขาธิการสํานักงานหลักประกันสุขภาพแห่งชาติ (สปสช.) ย้ําว่า สิทธิหลักประกันสุขภาพแห่งชาติหรือสิทธิบัตรทอง 30 บาทของประชาชนกลุ่มดังกล่าวยังคงอยู่ สปสช.จัดหามาตรการรองรับไว้แล้ว หลัง สปสช. บอกยกเลิกสัญญาการให้บริการสาธารณสุขของคลินิกชุมชนอบอุ่นและโรงพยาบาลเอกชนในพื้นที่กรุงเทพมหานครจํานวน 64 แห่ง จากเหตุทุจริตเงินบัตรทอง ซึ่งมีประชาชนได้รับผลกระทบประมาณ 8 แสนราย และการยกเลิกสัญญาเกิดขึ้นเฉพาะในพื้นที่ กทม.เท่านั้น ต่างจังหวัดไม่ได้รับผลกระทบ
เลขาธิการสํานักงานหลักประกันสุขภาพแห่งชาติ (สปสช.) เผย.สปสช. อยู่ระหว่างดําเนินการ 3 ส่วน ดูแลประชาชนกลุ่มนี้คือ กลุ่มผู้ป่วยใน ผู้ป่วยนัดผ่าตัด ผู้ป่วยล้างไต หญิงตั้งครรภ์ ผู้ป่วยกลุ่มนี้ สปสช.มีฐานข้อมูลที่ชัดเจนและได้มีการโทรประสานไปยังผู้ป่วยโดยตรงแล้ว เพื่อให้สามารถเข้ารับการรักษาต่อเนื่อง  กลุ่มผู้ป่วยโรคเรื้อรังที่ต้องรับการดูแลต่อเนื่อง อาทิ เบาหวาน ความดันสูง เป็นต้น ส่วนใหญ่เป็นผู้สูงอายุ สปสช.ได้ประชุมร่วมกับสํานักการแพทย์ สํานักอนามัย กรุงเทพมหานคร ในการดูแลผู้ป่วยกลุ่มนี้ในระยะสั้นก่อนระหว่างรอหน่วยบริการใหม่ เบื้องต้นผู้ป่วยเรื้อรังที่ได้รับผลกระทบสามารถเข้ารับบริการที่ศูนย์บริการสาธารณสุขทั้ง 37 แห่ง ของกรุงเทพมหานครได้ และกลุ่มผู้ป่วยทั่วไป ขณะนี้กําหนดสถานะเป็นสิทธิว่างที่เหมือนเป็นวีซ่าพิเศษ ซึ่งผู้ป่วยกลุ่มนี้เข้ารับบริการที่หน่วยบริการบัตรทองที่ใดก็ได้ เป็นการอํานวยความสะดวนในการรับบริการผู้ป่วยนอก หน่วยบริการจะเรียกเก็บค่าบริการมาที่ สปสช. โดยได้ทําการแจ้งยังหน่วยบริการเครือข่ายแล้ว///
รัฐบาลไทย-ข่าวทำเนียบรัฐบาล-รัฐมนตรีฯ สุริยะ ให้เอกอัครราชทูตราชอาราจักรเนเธอร์แลนด์ประจำประเทศไทย และคณะ เข้าเยี่ยมคารวะ
วันจันทร์ที่ 28 กันยายน 2563
รัฐมนตรีฯ สุริยะ ให้เอกอัครราชทูตราชอาราจักรเนเธอร์แลนด์ประจําประเทศไทย และคณะ เข้าเยี่ยมคารวะ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้เอกอัครราชทูตราชอาราจักรเนเธอร์แลนด์ประจําประเทศไทย และคณะ เข้าเยี่ยมคารวะ ณ ห้องรับรอง 1 ชั้น 2 อาคารสํานักปลัดกระทรวงอุตสาหกรรม
วันนี้ (28 กันยายน 2563) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายเกส ปีเตอร์ ราเดอ (H.E. Mr. Kees Pieter Rade) เอกอัครราชทูตวิสามัญผู้มีอํานาจเต็มแห่งราชอาณาจักรเนเธอร์แลนด์ประจําประเทศไทย พร้อมคณะ เข้าพบ เพื่อเยี่ยมคารวะ หารือความร่วมมือทวิภาคีด้านเศรษฐกิจอุตสาหกรรมของทั้ง 2 ประเทศ โดยมี นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นางสาวสุชาดา แทนทรัพย์ โฆษกกระทรวงอุตสาหกรรม และนางสมจิณณ์ พิลึก ผู้ว่าการการนิคมอุตสาหกรรม เข้าร่วมด้วย ณ ห้องรับรอง 1 ชั้น 2 อาคารสํานักปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-โฆษก ศบค. แจงปรับการบริหารจัดการ หน้ากากอนามัยทางการแพทย์ที่ผลิตในไทย ให้เข้าสู่กลไกตลาดปกติ โดยยังคงเป็นสินค้าควบคุม หากพบขายเกินราคา ให้แจ้งเบาะแสที่สายด่วน 1111
วันจันทร์ที่ 28 กันยายน 2563
โฆษก ศบค. แจงปรับการบริหารจัดการ หน้ากากอนามัยทางการแพทย์ที่ผลิตในไทย ให้เข้าสู่กลไกตลาดปกติ โดยยังคงเป็นสินค้าควบคุม หากพบขายเกินราคา ให้แจ้งเบาะแสที่สายด่วน 1111
โฆษก ศบค. แจงปรับการบริหารจัดการ หน้ากากอนามัยทางการแพทย์ที่ผลิตในไทย ให้เข้าสู่กลไกตลาดปกติ โดยยังคงเป็นสินค้าควบคุม หากพบขายเกินราคา ให้แจ้งเบาะแสที่สายด่วน 1111
วันนี้ (28 ก.ย. 63) เวลา 12.00 น. ณ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) ตึกสันติไมตรี ทําเนียบรัฐบาล นายแพทย์ทวีศิลป์ วิษณุโยธิน โฆษก ศบค. ตอบคําถามสื่อมวลชน ช่วงการแถลงข่าวของศูนย์ข่าวโควิด-19 และสรุปสาระสําคัญ ดังนี้
โฆษก ศบค. เผยถึงกรณีประเทศเมียนมามีจํานวนผู้ป่วยติดเชื้อไวรัสโควิด-19 ถึงจํานวนหลักหมื่น จึงจําเป็นต้องมีการร่วมมือกันเพื่อป้องกันและควบคุมการแพร่ระบาด ซึ่งปกติประเทศไทยและประเทศเพื่อนบ้านนั้นร่วมมือกันในการป้องกันการแพร่ระบาดของโรคติดต่ออื่น ๆ อยู่แล้ว อย่างไรก็ตาม นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ได้มอบนโยบายให้กระทรวงสาธารณสุขร่วมกับกระทรวงการต่างประเทศ พูดคุยหารือเพิ่มเติมกับองค์การอนามัยโลก (WHO) ในการหาทางช่วยเหลือประเทศเมียนมาที่เป็นต้นทางการแพร่ระบาด โดยเฉพาะในประเทศไทยที่มีพื้นที่ชายแดนติดกับประเทศเมียนมา 10 จังหวัด ก็ได้มีการตรวจคัดกรองโรคอย่างเข้มงวด เพื่อการดูแลพี่น้องประชาชนทั้ง 2 ประเทศ
โฆษก ศบค. ชี้แจงการบริหารจัดการหน้ากากอนามัยทางการแพทย์ ซึ่งได้มีการปรับเปลี่ยนหลักเกณฑ์ วิธีการ และเงื่อนไขในการจําหน่ายหน้ากากอนามัยทางการแพทย์ที่ผลิตในประเทศไทย ให้เข้าสู่ระบบกลไกตลาดตามปกติ เนื่องจากภาคเอกชนมีศักยภาพในการผลิตหน้ากากอนามัยทางการแพทย์ที่ได้มาตรฐานมากขึ้น ทําให้มีสินค้าในตลาดมากขึ้น และกําหนดเงื่อนไขให้ผู้ผลิตจําหน่ายให้รัฐได้ทันที เมื่อภาครัฐมีความจําเป็นหรือเกิดวิกฤตเร่งด่วน และให้จําหน่ายปลีกในราคาไม่สูงกว่าชิ้นละ 2.50 บาท อย่างไรก็ตาม หน้ากากอนามัยทางการแพทย์ยังคงเป็นสินค้าควบคุมอยู่ แต่สามารถจัดหาได้ง่ายขึ้น ทั้งนี้ หากประชาชนพบการขายหน้ากากอนามัยที่สูงเกินราคา สามารถแจ้งเบาะแสได้ทางสายด่วน 1111 หรือทางกระทรวงพาณิชย์ พร้อมขอความร่วมมือผู้ประกอบการให้ความร่วมมือปฏิบัติตามกฎ เพื่อให้ประชาชนสามารถซื้อหน้ากากอนามัยราคาถูก สามารถช่วยป้องกันการติดโรคได้
ในตอนท้าย โฆษก ศบค. กล่าวว่าประเทศไทยได้รับคําชื่นชมจากหลายประเทศที่มีความสามารถในการป้องกันการแพร่ระบาด ซึ่งมาจากความร่วมมือของประชาชนทุกคน แต่ยังคงต้องใส่หน้ากากอนามัย และเว้นระยะห่างอยู่เสมอ ถึงแม้ว่าประเทศจะผ่อนคลาย แต่ประชาชนต้องเข้มงวด เพื่อให้สามารถปลดล็อคกิจกรรมต่าง ๆ ได้มากขึ้นและทําให้เศรษฐกิจเข้มแข็ง
---------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-“ดีอีเอส”เปิดเวทีระดมความคิดเห็นการปรับปรุงตารางข้อผูกพันบริการโทรคมนาคมภายใต้องค์การการค้าโลก (WTO)
วันจันทร์ที่ 28 กันยายน 2563
“ดีอีเอส”เปิดเวทีระดมความคิดเห็นการปรับปรุงตารางข้อผูกพันบริการโทรคมนาคมภายใต้องค์การการค้าโลก (WTO)
“ดีอีเอส”เปิดเวทีระดมความคิดเห็นการปรับปรุงตารางข้อผูกพันบริการโทรคมนาคมภายใต้องค์การการค้าโลก (WTO)
เมื่อวันที่ 28 กันยายน 2563 นางปิยนุช วุฒิสอน ผู้ตรวจราชการกระทรวงดิจิทัลเพื่อเศรษฐกิจและสังคม (ดีอีเอส) กล่าวเปิดการประชุมรับฟังความคิดเห็น เรื่อง การปรับปรุงตารางข้อผูกพันบริการโทรคมนาคมภายใต้องค์การการค้าโลก (WTO) ซึ่งในวันนี้เป็นส่วนหนึ่งของกระบวนการ การดําเนินการตามพันธกรณีของประเทศไทย ในการปรับปรุงข้อผูกพันบริการโทรคมนาคมภายใต้ WTO ที่จะได้ร่วมกันรับฟังข้อมูลที่เกี่ยวข้อง ให้ความเห็น และข้อเสนอแนะ รวมทั้งเสนอแนวทาง การใช้ประโยชน์จาก WTO ณ ห้องแสตมป์ทอง ชั้น 1 หอประชุมไปรษณีย์ไทย บริษัทไปรษณีย์ไทย จํากัด (แจ้งวัฒนะ) ทั้งนี้ภายในงานได้รับเกียรติจาก นายธวัชชัย โสภาเสถียรพงศ์ ผู้เชี่ยวชาญด้านต่างประเทศ กระทรวงดิจิทัลเพื่อเศรษฐกิจและสังคม บรรยาย หัวข้อ “บทบาทของไทยกับองค์การการค้าโลก” พร้อมเวทีเสวนา ระดมความคิดเห็น เรื่อง “ข้อผูกพันบริการโทรคมนาคมภายใต้ WTO ประโยชน์และผลกระทบต่อประเทศไทย” โดยมีนางสาวพริ้วแพร ชุมรุม ผู้อํานวยการสํานักเจรจาการค้าบริการและการลงทุน กรมเจรจาการค้าระหว่างประเทศ กระทรวงพาณิชย์ นางสาวทศวรรณ เสมอวงศ์ ผู้อํานวยการกลุ่มงานองค์การระหว่างประเทศ กองการต่างประเทศ สํานักงานปลัดกระทรวงดิจิทัลเพื่อเศรษฐกิจและสังคม และนายนทชาติ จินตกานนท์ ผู้อํานวยการสํานักการต่างประเทศ สํานักงานคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ ร่วมเวทีเสวนาฯ
***************